text: Skoler sammenlægges og nedlægges i Haderslev
  23 februar 2011 kl. 09.35
  Haderslev Kommune nedlægger to landsbyskoler og sammenlægger de øvrige skoler til syv fællesskoler.
  Planen blev godkendt af et flertal i børne- og familieudvalg tirsdag. Venstre står uden for aftalen.
  Den samlede besparelse løber op i omkring 14 millioner kroner. Blandt andet spares fem millioner kroner på løn til skoleledere.
  20 klasser skal nedlægges, og det betyder, at et tilsvarende antal lærestillinger forsvinder.
  Skrydstrup Skole og Arnum Skole nedlægges og følgende skoler bliver slået sammen:
  Povlsbjerg-Bregnbjerg
  Sct. Severin-Hammelev
  Starup-Øsby
  Favrdal-Fjelstrup
  Sommersted-Nustrup
  Over Jerstal-Bevtoft
  Hjortebro-Hertug Hans.
  Planen skal tiltrædes af byrådet torsdag.
  